|  |
| --- |
| **OSNUTEK POGODBE** |

**NAROČNIK:**

**REPUBLIKA SLOVENIJA, Ministrstvo za kulturo, Maistrova 10, 1000 Ljubljana**

davčna številka 70949417, matična številka 2399342000, ki ga zastopa: dr. Vasko Simoniti, minister

in

**IZVAJALEC:**

**XX**, davčna številka XX, matična številka XX, ki ga zastopa XX, direktor

sklepata naslednjo

**POGODBO št. XXX**

**Izvedba okoljsko manj obremenjujoče pohištvene in gostinske opreme za stalno prirodoslovno razstavo na gradu Borl**

1. **UVODNA DOLOČILA**
2. **člen**

Pogodbeni stranki uvodoma ugotavljata:

* je naročnik v skladu z Zakonom o javnem naročanju (ZJN-3) (Ur. l. RS, št. 91/15, 14/18) za oddajo javnega naročila »Izvedba okoljsko manj obremenjujoče pohištvene in gostinske opreme za stalno prirodoslovno razstavo na gradu Borl« izvedel odprti postopek, ki je bil objavljen na Portalu javnih naročil dne XX pod oznako XX in v Uradnem listu EU dne XX;
* je bil izvajalec z Odločitvijo o oddaji javnega naročila št. XX z dne XX izbran kot **najugodnejši ponudnik** po ponudbi št. XX z dne XX, ki je priloga in sestavni del te pogodbe;
* je odločitev naročnika postala **pravnomočna** dne XX;
* da je javno naročilo **sofinancirano iz ESRR** Evropskega sklada za regionalni razvoj v okviru Operativnega programa za izvajanje Evropske kohezijske politike v obdobju 2014-2020, operacije »Interpretacijsko – informacijski center območja NATURA 2000 – Grad Borl«, prednostne osi 6 »Boljše stanje okolja in biotske raznovrstnosti«, prednostne naložbe 6.2 »Varovanje in obnavljanje biotske raznovrstnosti in tal ter spodbujanje ekosistemskih storitev, vključno z omrežjem Natura 2000 in zelenimi infrastrukturami«, specifični cilj »Izboljšanje stanja evropsko pomembnih vrst in habitatnih tipov, prednostno tistih s slabim stanjem ohranjenosti in endemičnih vrst«, v razmerju 80 % EU del in 20% SLO del;
* da so proračunska sredstva za predmetno javno naročilo zagotovljena na **proračunskih postavkah 170105** – PN 6.2 – Varstvo in obnova biotske raznovrstnosti-14-20-V-EU in **170106** – PN 6.2 – Varstvo in obnova biotske raznovrstnosti-14-20-V-slovenska udeležba.
1. **PREDMET POGODBE**
2. **člen**

Predmet pogodbe je izvedba okoljsko manj obremenjujoče pohištvene in gostinske opreme za stalno prirodoslovno razstavo na gradu Borl, skladno z določili razpisne dokumentacije za javno naročilo, na podlagi katerega je sklenjena ta pogodba, ponudbeno dokumentacijo izvajalca in veljavnimi predpisi.

Predmet pogodbe obsega izdelavo oziroma dobavo in montažo opreme ter spremljevalne storitve, navedene v ponudbenem predračunu ter v nadaljevanju te pogodbe.

1. **člen**

(1) S to pogodbo naročnik oddaja, izvajalec pa prevzema v izvedbo dobave in storitve, potrebne za izvedbo okoljsko manj obremenjujoče pohištvene in gostinske opreme za stalno prirodoslovno razstavo na gradu Borl, opredeljene v popisu del v ponudbenem predračunu, ki je priloga in sestavni del te pogodbe.

 (2) Lokacija stalne prirodoslovne razstave je Grad Borl, Dolane 1, Občina Cirkulane.

(3) Izvajalec mora zagotoviti izpolnjevanje temeljnih okoljskih zahtev za dobavljeno blago iz Uredbe o zelenem javnem naročanju (Uradni list RS, št. 51/17 in 64/19), in sicer tako, da delež lesa ali lesnih tvoriv v pohištvu znaša najmanj 70% prostornine uporabljenih materialov za izdelavo pohištva, razen če predpis ali namen uporabe to prepoveduje ali onemogoča.

1. **POGODBENA CENA**
2. **člen**

(1) Pogodbena vrednost za dobave in storitve (v nadaljevanju tudi: dela oziroma pogodbena dela) je dogovorjena na osnovi ponudbe izvajalca in znaša:

|  |  |  |  |  |
| --- | --- | --- | --- | --- |
|  |   |   |   |  |
|  | Pogodbena cena brez DDV |  | EUR |  |
|   | Znesek DDV 22 % |  | EUR |  |
|   | **POGODBENA CENA Z DDV** |  | **EUR** |  |
|   | **z besedo:** | **EUR** |  |

(2) Pogodbena cena je določena na podlagi in podrobneje specificirana v ponudbenem predračunu ter je fiksna in nespremenljiva za celoten čas trajanja pogodbe.

(3) Pogodbena cena vsebuje vse elemente cene in krije vse stroške za izvedbo pogodbe, vključno z davkom na dodano vrednost (DDV) v višini 22%, ki ga mora obračunati izvajalec, drugimi davki, prispevki oziroma dajatvami.

1. **OBRAČUN IN PLAČILA**
2. **člen**

Izvajalec bo izvedena dela praviloma obračunaval mesečno, ob predhodnem soglasju z naročnikom pa je obračunsko obdobje lahko tudi drugačno. Obvezna priloga izdanemu računu je poročilo o izvedenih delih v obračunskem obdobju. Na računu se mora izvajalec sklicevati na številko pogodbe.

1. **člen**

S to pogodbo določena dela bo naročnik plačeval skladno s potrjenimi e-računi za opravljeni obseg del, predloženimi s strani izvajalca. Za datum prejema se šteje prejem e-računa na elektronski naslov ministrstva za kulturo: gp.mk@gov.si. Izvajalec mora vse račune naročniku pošiljati izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike.

1. **člen**

(1) Naročnik je dolžan račun pregledati in najkasneje v roku 8 dni po datumu prejema sporočiti izvajalcu morebitne pripombe oziroma popravke. Naročnik je dolžan nesporni del računa potrditi. Če v osemdnevnem roku ne sporoči svojih pripomb ali popravkov, ali če računa ne potrdi, se ta šteje za potrjen.

(2) Naročnik bo skladno z veljavnim Zakonom o izvrševanju proračuna RS izvedel plačilo nespornega dela računa 30. dan po prejemu pravilno izstavljenega računa, na transakcijski račun izvajalca: TTR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_. V primeru, da je na računu napisan krajši rok plačila, kot je dogovorjen s to pogodbo, se obveznosti poravnajo v skladu s pogodbeno določenim načinom in rokom plačila. Plačilni rok začne teči naslednji dan po prejemu računa. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

(3) Naročnik bo pred potrditvijo računa pregledal obseg izvedenih del. Če izvajalec zamuja po svoji krivdi, ima naročnik pravico obračunati pogodbeno kazen za nastalo zamudo v višini, določeni v nadaljevanju te pogodbe in za znesek obračunane pogodbene kazni ustrezno zmanjšati vrednost računa.

1. **člen**

Izvajalec pred izpolnitvijo vseh pogodbenih obveznosti (do uspešno izvedene primopredaje) ne more obračunati več kot 95 % pogodbenega zneska, razen če tega posebej ne odobri naročnik.

1. **člen**

(1) Končni račun izvajalec izda po uspešno opravljeni primopredaji.

(2) Do izplačila po zadnjem (končnem) računu ne more priti, preden izvajalec naročniku ne preda finančnega zavarovanja za odpravo napak v garancijski dobi, kot je to podrobneje urejeno v nadaljevanju pogodbe.

1. **ROKI ZA IZVEDBO POGODBE**
2. **člen**

(1) Rok za izvedbo celotnega naročila je **60 dni od sklenitve pogodbe**.

(2) Izvajalec je seznanjen z dejstvom, da je delno financiranje aktivnosti vezano na sredstva ESRR. Skladno z navedenim je zaradi uspešnega črpanja teh sredstev skrajni rok za izvedbo razstave 30. december 2021. Navedeni rok za izvedbo pomeni, da je do tega roka razstava postavljena in uspešno izvedena primopredaja.

(3) Izvajalec je z izvajanjem del po tej pogodbi dolžan pričeti takoj po pričetku veljavnosti pogodbe ter jih redno in kontinuirano izvajati ves čas do izpolnitve vseh obveznosti po pogodbi.

(4) Končni račun mora biti izdan najkasneje do 30.11. 2021.

(5) Samo izjemoma in izključno na podlagi odločitve naročnika se rok za izvedbo lahko podaljša, s sklenitvijo aneksa k pogodbi, sicer se šteje, da rok izvedbe del ni bil podaljšan.

1. **NASTOPANJE S PODIZVAJALCI**
2. **člen**

(1) Izvajalec lahko to pogodbo izvaja s podizvajalci, ki jih je priglasil v svoji ponudbi in za katere je naročnik ugotovil, da izpolnjujejo vse pogoje, ki so bili za podizvajalce določeni v razpisni dokumentaciji.

(2) V kolikor na strani izvajalca nastane potreba po angažiranju novih podizvajalcev ali zamenjavi podizvajalca, lahko izvajalec angažira nove podizvajalce samo po predhodnem soglasju naročnika, pri čemer mora izvajalec za vsakega novega podizvajalca dokazati, da izpolnjuje vse pogoje, ki so bili za podizvajalce določeni v razpisni dokumentaciji.

(3) Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. ZJN-3 razen v primeru iz tretjega odstavka 75. ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih delovnih dneh od prejema predloga.

1. **člen**

(1) Naročnik in izvajalec se strinjata, da bo naročnik v skladu z določbami ZJN-3 izvajal neposredna plačila podizvajalcem, za katere je izvajalec v ponudbi predložil njihovo izjavo, da zahtevajo neposredno plačilo. V ta namen izvajalec s podpisom te pogodbe pooblašča naročnika, da na podlagi računa oziroma situacije, ki ga bo potrdil izvajalec in priložil svoji situaciji, znesek potrjene situacije oziroma računa plača neposredno podizvajalcu in soglaša, da naročnik namesto njega poravna podizvajalčevo terjatev do njega. Naročnik pa naročilo izvajalca, da namesto njega plača njegovo obveznost podizvajalcu, sprejema in s takšnim načinom plačila soglaša in se zavezuje poravnati terjatev podizvajalca. Izvajalec se zavezuje, da bo svojim situacijam, ki jih bo posredoval naročniku, priložil potrjene situacije svojih podizvajalcev, ki so zahtevali neposredno plačilo.

(2) Naročnik ni dolžan preverjati, ali je izvajalec predložil potrjene situacije vseh podizvajalcev oziroma razreševati sporov med izvajalcem in podizvajalci v zvezi z upravičenostjo in zapadlostjo njihovih terjatev.

1. **PRAVICE IN OBVEZNOSTI IZVAJALCA**
2. **člen**

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del in da je seznanjen z razpisnimi zahtevami oziroma s prejeto dokumentacijo ter da so mu razumljivi in jasni pogoji in okoliščine za pravilno izvedbo storitev. Prav tako potrjuje, da razpolaga s prostimi kapacitetami za izvedbo vseh razpisanih del.

1. **člen**

(1) Izvajalec se obvezuje, da bo:

- vsa dela po tej pogodbi opravil vestno in po pravilih stroke ob upoštevanju določil pogodbe in sestavnih delov te pogodbe, veljavnih predpisov, pri čemer mora skrbeti, da bodo dobave in storitve opravljene ekonomično v okviru določil te pogodbe in morebitnih dodatnih dogovorov med pogodbenima strankama;

- naročilo izvedel v pogodbeno določenih rokih;

- naročniku po predhodnem pozivu posredoval dodatne informacije o poteku izvajanja dobav in storitev;

- pravočasno opozoril naročnika na morebitne ovire pri izpolnjevanju pogodbe;

- izvedel zaščito obstoječih prostorov in odpravil morebitne poškodbe, ki bi nastale po postavitvi scen in razstav;

- dobavljeno opremo postavil oziroma montiral na način, kot je opredeljen v načrtih opreme, ki so del razpisne dokumentacije za javno naročilo, ki je predmet te pogodbe;

- izvedel čiščenje prostora, izdelkov, delovnih priprav med delom in po končanem delu, vključno s čiščenjem eksponatov in ostalih površin razstav;

- naročniku najkasneje ob primopredaji izročil navodila za obratovanje in vzdrževanje opreme, specifikacijo periodičnih pregledov in morebitnih zamenjav posameznih elementov opreme, vse v dveh (2) izvodih in en (1) izvod v elektronski obliki;

- naročniku najkasneje ob primopredaji izročil vse ateste, potrdila, certifikate, garancijske liste ter morebitne druge listine in dokazila o dobavljeni opremi, ki jih zagotavlja proizvajalec oziroma jih zahteva veljavna zakonodaja;

- naročniku po zaključku vseh del izročil seznam vse opreme, eksponatov;

- ščitil interese naročnika.

(2) Izvajalec naročnika opozori na pomanjkljivost posredovanih informacij, če te ne zadoščajo za kvalitetno in pravočasno izvedbo naročila.

(4) Izvajalec bo naročnika sproti obveščal o napredovanju izvajanja storitev na podlagi te pogodbe in bo naročnika opozoril, v kolikor bi lahko prišlo do zamude pri izvajanju storitev po tej pogodbi. Izvajalec se zavezuje sodelovati z naročnikom ter se usklajevati s tretjimi osebami, ki za naročnika izvajajo druge storitve, pri izvajanju storitev po tej pogodbi.

1. **člen**

(1) Izvajalec se zaveže, da bo v slovenski in mednarodni javnosti navajal Ministrstvo za kulturo RS kot sofinancerja projekta iz te pogodbe, financerju pa odgovarja za škodo, ki bi mu nastala zaradi izvajalčeve opustitve iz tega naslova. V primeru objave logotipov sponzorjev oziroma drugih sofinancerjev je dolžan izvajalec objaviti tudi logotip Ministrstva za kulturo RS.

(2) Izvajalec je dolžan pri obveščanju in komuniciranju v javnosti upoštevati zahteve, ki jih narekujeta 115. in 116. člen Uredbe Sveta (EU) št. 1303/2013 oziroma določbe predpisa, ki jo bo nadomestil, ter vsakokratno veljavna Navodila organa upravljanja na področju komuniciranja vsebin evropske kohezijske politike v programskem obdobju 2014–2020, objavljena na spletni strani http://www.eu-skladi.si/sl/ekp/navodila.

(3) V skladu z zahtevami iz prejšnjega odstavka se izvajalec zaveže, da bo za potrebe obveščanja in komuniciranja navajal primeroma Republiko Slovenijo in EU ter zadevni sklad, npr. »Naložbo sofinancirata Republika Slovenija in Evropska unija iz Evropskega sklada za regionalni razvoj« oziroma v primeru dveh ali več skladov »iz Evropskih strukturnih in investicijskih skladov«. Na zahtevo naročnika mora izvajalec sodelovati pri aktivnostih informiranja in komuniciranja, ki jih organizira ministrstvo (posredniški organ) ali organ upravljanja.

4) Izvajalec soglaša z objavo podatkov o operaciji, ki so javnega značaja, če je objava določena s predpisi evropske kohezijske politike.

1. **člen**

Izvajalec del je dolžan v času izvajanja pogodbenih obveznosti upoštevati vse zakonske in druge predpise ter določbe o varstvu pri delu.

1. **PRAVICE IN OBVEZNOSTI NAROČNIKA**
2. **člen**

(1)Naročnik se zavezuje poravnati dogovorjeni pogodbeni znesek v rokih in na način, dogovorjen s to pogodbo.

(2) Naročnik se zavezuje, da bo za nemoteno izvajanje pogodbenih obveznosti izvajalca zagotovil sodelovanje oseb, ki bodo v stiku z izvajalcem.

(3) Naročnik oz. njegova pooblaščena oseba je v naročilu dolžna po resnici in popolno navesti vsa dejstva in okoliščine, ki bi lahko vplivale na vsebino, izvedbo, možnost, dopustnost ali druge pomembne okoliščine predvidenega posla.

1. **ODGOVORNE OSEBE**
2. **člen**

(1) Odgovorni pooblaščeni predstavnik naročnika in skrbnik posamezne izvajalske pogodbe je: Miroslav Benulič, univ. dipl. inž. arh.

(2) Odgovorna pooblaščena oseba izvajalca je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Pogodbeni stranki sta dolžni obvestiti nasprotno stranko o zamenjavi predstavnikov v roku treh delovnih dni po zamenjavi.

1. **POGODBENA KAZEN**
2. **člen**

(1) Če izvajalec prevzetih del po svoji krivdi ne dokonča v pogodbeno določenem roku, mu lahko naročnik za vsak dan zamude zaračuna pogodbeno kazen v višini 2‰ (dva promila) pogodbene vrednosti z omejitvijo, da tako določena pogodbena kazen ne sme presegati 10% (deset odstotkov) pogodbene vrednosti z DDV.

(2) Naročnik lahko do izvajalca uveljavlja tudi vso povzročeno škodo in dodatne stroške zaradi zamude pri izvajanju pogodbenih dobav oziroma storitev.

1. **PREVZEM**
2. **člen**

(1) Po uspešno zaključeni postavitvi razstave, ki vključuje vso opremo in eksponate, izvajalec in naročnik opravita primopredajo ter o tem sestavita pisni primopredajni zapisnik. Izvajalec naročniku najkasneje na primopredaji izroči vso zahtevano dokumentacijo, skladno s to pogodbo in veljavnimi predpisi. V primeru, da postavitev razstave ni izvedena skladno z vsemi zahtevami te pogodbe, razpisne dokumentacije in veljavnih predpisov, se primopredaja ne izvede. Naročnik lahko (ni pa tega dolžan) v takem primeru izvajalcu postavi rok za odpravo ugotovljenih napak in določi datum nove primopredaje.

(2) Izvajalec lahko na podlagi podpisanega primopredajnega zapisnika (pisno potrjenega s strani predstavnikov obeh pogodbenih strank) naročniku izstavi končni račun za opravljeno storitev.

1. **GARANCIJSKI ROKI**
2. **člen**

(1) Za dobavljeno opremo in naprave veljajo garancijski roki proizvajalcev oz. dobaviteljev, vendar ne manj kot dve leti, razen kolikor je v popisu del v ponudbenem predračunu posebej določen drugačen garancijski rok.

(2) Garancijski roki začnejo teči z dnem uspešne pisne primopredaje.

(3) Garancija je vezana na normalne pogoje uporabe in primerno ter strokovno vzdrževanje.

(4) Izvajalec je dolžan naročniku ne glede na proces ugotovitve in odprave napake zagotoviti funkcionalnost opreme, in sicer v sorazmernem roku, ki ga za to določi naročnik, upoštevajoč resnost napake, njene posledice za izvajanje razstave ter aktivnosti, potrebne za odpravo napake.

(5) Če je napaka bistvena in vpliva na rabo ter je povzročena po krivdi izvajalca/dobavitelja ali njegovih podizvajalcev in kooperantov, je izvajalec/dobavitelj dolžan naročniku nadomestiti tudi vso nastalo škodo.

1. **člen**

(1) Za vso dobavljeno blago bo izvajalec v okviru garancijske dobe in v okviru svoje pogodbene obveznosti iz te pogodbe, izvedel odpravo napak.

(2) Če izvajalec v postavljenem sorazmernem roku ne odpravi napake in se z naročnikom ne dogovori za nov rok odprave, bo naročnik odpravo napake poveril drugemu izvajalcu na stroške izvajalca iz te pogodbe (kot dober strokovnjak) ali naročil nadomestno dobavo. Naročnik si v tem primeru zaračuna v breme izvajalca 3 % pribitek na celotno vrednost dobave in storitev za kritje svojih manipulativnih stroškov. V kolikor izvajalec stroškov odprave napake ne bo pokril, lahko naročnik za plačilo stroškov unovči garancijo za odpravo napak v garancijskem roku.

(3) Za zamenjane dele v garancijski dobi prične teči nov garancijski rok z dnem zamenjave.

1. **člen**

Morebitne skrite napake se obravnavajo v skladu z določili zakona, ki ureja obligacijska razmerja.

1. **FINANČNA ZAVAROVANJA**
2. **člen**

Finančna zavarovanja morajo biti izdana v obliki bančne garancije ali enakovrednega kavcijskega zavarovanja zavarovalnice.

Vse zahteve, ki se nanašajo na bančno garancijo, enakovredno veljajo tudi za kavcijsko zavarovanje zavarovalnice.

Namen finančnega zavarovanja za dobro izvedbo pogodbenih obveznosti in odpravo napak v garancijski dobi je pokritje vse škode, ki je naročniku nastala, oziroma pogodbene kazni, zaradi kršitve pogodbenih obveznosti s strani izvajalca.

1. **člen**

Izvajalec mora najkasneje v osmih (8) dneh od sklenitve pogodbe naročniku izročiti bančno garancijo ali kavcijsko zavarovanje kot finančno **zavarovanje za dobro izvedbo pogodbenih obveznosti** v naslednji obliki:

Bančna garancija za dobro izvedbo pogodbenih obveznosti, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758, z valuto plačila 15 koledarskih dni od prejema zahteve upravičenca. Bančna garancija mora vsebovati določilo, iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758.

Finančno zavarovanje za dobro izvedbo pogodbenih obveznosti lahko naročnik unovči pod naslednjimi pogoji:

- če naročilo ni izvedeno v rokih, kvaliteti in količini zahtevani v razpisni dokumentaciji, popisu in pogodbi ter tudi v primeru delne izpolnitve pogodbene obveznosti, če opravljena storitev tudi delno ne bo zadostila pogodbenim zahtevam,

- če izvajalec ne izpolni ostalih določil iz pogodbe,

- če izvajalec dela v nasprotju z določili razpisne in ponudbene dokumentacije,

- če izvajalec ne upošteva navodil pooblaščene osebe naročnika,

- če izvajalec v zahtevanem roku ne predloži zavarovanja za odpravo napak v garancijskem roku,

- če naročnik odstopi od pogodbe po krivdi izvajalca,

- če potrjene obveznosti izvajalca do njegovih podizvajalcev niso poplačane,

- če izvajalec odstopi od pogodbe brez utemeljenega razloga.

Višina finančnega zavarovanja za dobro izvedbo pogodbenih obveznosti: 5% pogodbene vrednosti z DDV, kar znaša ................................. EUR.

Trajanje finančnega zavarovanja za dobro izvedbo pogodbenih obveznosti: 60 dni dlje od roka za zaključek del iz prvega odstavka 10. člena te pogodbe.

V kolikor pride do podaljšanja pogodbenega roka, mora izvajalec za ustrezno obdobje podaljšati finančno zavarovanje za dobro izvedbo pogodbenih obveznosti, in sicer v roku petnajstih (15) dni po odobritvi podaljšanja roka s strani naročnika. Stroške izvajalca za podaljšanje finančnih zavarovanj nosi tista stranka, v katere sferi je razlog za podaljšanje, v primeru višje sile pa vsaka do polovice.

1. **člen**

Izvajalec mora najkasneje v osmih (8) dneh od naročnikovega podpisa primopredajnega zapisnika naročniku izročiti **finančno zavarovanje za odpravo napak v garancijskem roku**, to je bančno garancijo ali kavcijsko zavarovanje v naslednji obliki:

Bančna garancija za odpravo napak v garancijskem roku, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758, z valuto plačila 15 koledarskih dni od prejema zahteve upravičenca. Bančna garancija mora vsebovati določilo, iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758.

Finančno zavarovanje lahko naročnik unovči, če izvajalec v garancijskem roku oziroma v roku veljavnosti garancije ne bo izpolnil svoje obveznosti, ki izhaja iz naslova garancijske obveznosti, oziroma je ne bo izpolnil na način in v rokih, opredeljenih v tej pogodbi.

Vrednost finančnega zavarovanja za odpravo napak v garancijskem roku: 5% pogodbene vrednosti z DDV, kar znaša................................. EUR.

Trajanje finančnega zavarovanja: 5 let od prevzema del oziroma primopredaje.

V kolikor izvajalec naročniku ne izroči bančne garancije za odpravo napak v garancijskem roku, ima naročnik pravico brezobrestno zadržati plačilo končnega računa v višini garancije ali unovčiti bančno garancijo za dobro izvedbo pogodbenih obveznosti.

1. **ODSTOP OD POGODBE**
2. **člen**

Katerakoli od pogodbenih strank lahko zaradi hujših kršitev pogodbenih obveznosti s strani druge pogodbene stranke, če kršitve ne prenehajo po pisnem opominu, v katerem je naveden primeren rok za odpravo kršitev, odstopi od te pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

1. **člen**

Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev del ali razdrtje pogodbe.

Naročnik ima pravico odstopiti od pogodbe kadarkoli, brez posledic za naročnika, če:

- pride izvajalec v takšno finančno situacijo, ki bi mu onemogočila izvedbo pogodbenih obveznosti;

- izvajalec po svoji krivdi v roku 14 dni od veljavnosti pogodbe ne prične z delom;

- izvajalec po svoji krivdi zamuja z izpolnjevanjem pogodbenih obveznosti tako, da je očitno, da do poteka roka za izpolnitev obveznosti teh obveznosti ne bo mogel ustrezno izpolniti, oziroma če ne dosega pogodbeno dogovorjene kvalitete oziroma standardov in te kvalitete oziroma standardov ne more vzpostaviti niti v naknadno dogovorjenem roku, ki mu ga določi naročnik.

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

- javno naročilo je bilo bistveno spremenjeno, kar terja nov postopek javnega naročanja;

- v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik lahko istočasno z odstopom od pogodbe prične s postopki za unovčenje zavarovanja za dobro izvedbo pogodbenih obveznosti.

1. **AVTORSKE PRAVICE**
2. **člen**

Izvajalec jamči, da so vsi materiali in gradiva, izdelana za naročnika na podlagi te pogodbe, njegovo avtorsko delo, oziroma da ima na njih vse ustrezne avtorske pravice, ter da so prosti kakršnihkoli materialnih avtorskih pravic tretjih oseb, razen kadar gradiva posreduje naročnik. Izvajalec prevzema polno odškodninsko odgovornost zaradi škode, ki bi naročniku nastala zaradi avtorskih zahtevkov tretjih oseb v zvezi z izdelki po tej pogodbi.

1. **člen**

Vse materialne avtorske pravice na nastalih gradivih ne glede na obliko preidejo na podlagi te pogodbe s postavitvijo razstave v last naročnika. Prenos materialnih avtorskih pravic vključuje prenos pravice do uporabe v telesni in netelesni obliki, spremenjeni obliki in uporabo primerkov avtorskega dela, pravice do reproduciranja, pravico do distribuiranja, pravice dajanja v najem, pravice predelave, pravice javnega izvajanja, pravice javnega prenašanja, pravice javnega predvajanja s fonogrami in videogrami, pravice javnega prikazovanja, pravice radiodifuznega oddajanja, pravice radiodifuzne retransmisije in pravice sekundarnega radiodifuznega oddajanja, kot jih določa zakon, ki ureja avtorske pravice. Navedene pravice preidejo na naročnika izključno ter krajevno in časovno neomejeno.

1. **ODŠKODNINSKA ODGOVORNOST**
2. **člen**

Sopogodbenika drug drugemu skladno z veljavnimi predpisi odgovarjata za vso škodo, ki bi drugi pogodbeni stranki nastala zaradi katerekoli kršitve pogodbenih obveznosti sopogodbenika oziroma tretjega, za katerega posredno ali neposredno sopogodbenik odgovarja.

1. **PROTIKORUPCIJSKO DOLOČILO**
2. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

pridobitev posla ali

* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

V primeru kršitve ali poskusa kršitve te klavzule je že sklenjena pogodba nična.

1. **SOCIALNA KLAVZULA**
2. **člen**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvi.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **KONČNE DOLOČBE**
2. **člen**

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, razen če ni v tej pogodbi določeno drugače. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Če pride do statusne spremembe stranke tega sporazuma, pridobi status stranke novi subjekt le v primeru, če naročnik s tem soglaša, razen v primeru univerzalnega pravnega nasledstva. Enako velja tudi v primeru stečaja ali prisilne poravnave.

1. **člen**

Pogodbeni stranki sta sporazumni, da bosta morebitna nesoglasja oz. spore reševali predvsem sporazumno, če v tem ne bi uspeli, pa bo v sporih odločilo pristojno stvarno pristojno sodišče v Ljubljani.

1. **člen**

Pogodba je sestavljena v štirih (4) enakih izvodih, od katerih prejme naročnik tri (3) in izvajalec en (1) izvod.

1. **člen**

Ta pogodba je sklenjena z dnem, ko jo podpiše zadnja pogodbena stranka.

Pogodba je sklenjena pod odložnim pogojem predložitve garancije za dobro izvedbo pogodbenih obveznosti s strani izvajalca.

**Izvajalec: Naročnik:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ministrstvo za kulturo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dr. Vasko Simoniti

direktor Minister

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum podpisa: \_\_\_\_\_\_\_\_\_\_\_\_\_\_\_\_\_\_\_\_ Datum podpisa:\_\_\_\_\_\_\_\_\_\_\_\_\_\_\_\_\_\_\_

Žig: Žig:

 Št. zadeve: 4301-248/2021